Diari Oficial de la Generalitat Valenciana


Sumari del DOGV 3747, del 11-05-2000 (2000/2840)

Notificació de la resolució del recurs d'alçada amb el número de referència interna R.245/1999.
-----------------------------------------------------------------------------------------------

### Dades del document

Número de DOGV
:   3747

Data del DOGV
:   11-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2840


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada amb el número de referència interna R.245/1999. [2000/M2840]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Mario Requena Ariño, avinguda de la Estación, 6, 46183 Chiva, la resolució del recurs d'alçada amb el número de referència interna R.245/1999.
  
«Resolució
  
Examinat el recurs d'alçada presentat pel senyor Alejandro Villalba Salvo, en nom i representació de Construcciones Villalba Salvo, SL, contra resolució del Servei Territorial de València, en l'expedient DFV-104/1998.
  
Antecedents de fet
  
Primer. El senyor Mario Requena Ariño propietari de l'habitatge de protecció oficial situat a Chiva, avinguda de la Estación, número 6, presentà un escrit de denúncia contra la mercantil Villalba Salvo SL, davant el Servei Territorial d'Arquitectura i Habitatge de València per deficiències constructives en l'esmentat immoble, i s'envià un perit d'aquest organisme que emeté el corresponent informe pericial, i s'acordà la incoació d'expedient sancionador amb trasllat del corresponent plec de càrrecs.
  
Segon. Per l'instructor de l'expedient sancionador es dictà proposta de resolució en la qual, entenent que el promotor era responsable de les deficiències constructives d'acord amb l'article 111 del Reglament d'Habitatges de Protecció Oficial, proposava l'ordre d'obres de reparació d'aquestes.
  
Tercer. El cap del Servei Territorial d'Arquitectura i Habitatge dictà resolució en la qual mantenint els fonaments de dret de la proposta, acordà la realització de les obres.
  
Quart. Sent ferma aquesta resolució i en no haver-se procedit al seu compliment s'inicià un nou expedient sancionador d'acord amb l'article 5.7 de la Llei 1/1997, de 21 de febrer, de la Generalitat Valenciana, i es traslladà el plec de càrrecs, posteriorment la proposta de resolució, i resolució en la qual s'acordava la imposició d'una sanció de 300.000 pessetes així com la realització de les obres no efectuades.
  
Cinqué. Contra l'esmentada resolució interposa recurs d'alçada dins del termini i en la forma escaient el senyor Alejandro Villaba Salvo, en nom i representació de Construcciones Villalba Salvo SL, amb les al·legacions que consten en aquest, i que es donen per reproduïdes per tal de ser breus.
  
Fonaments de dret
  
Primer. Aquesta direcció general és competent per a la resolució d'aquest recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 85/1999, de 30 de juliol, del Govern Valencià (DOGV núm. 3.551, de 2 d'agost).
  
Segon. El que disposen els articles 107, 110, 114 i 115 de la LRJAP i PAC, quant a l'admissió i tramitació del recurs d'alçada.
  
Tercer. Sol·licita el recurrent que s'acorde la revocació de la resolució amb l'anul·lació de la sanció imposada, ja que les obres ordenades ja foren realitzades, i en sol·licita la comprovació.
  
El recurs ha de ser estimat ja que es procedí a efectuar inspecció pericial per l'arquitecte d'aquesta direcció general per a la comprovació de la realització de les obres, en l'informe del qual de 28 d'octubre de l'any en curs es conclou que aquestes s'han portat a terme, per la qual cosa és procedent revocar la sanció imposada segons l'article 5.7 de la Llei 1/1997, de 21 de febrer, de la Generalitat Valenciana, el tenor de la qual ve referit a l'incompliment de resolucions.
  
Atés que s'ha complit amb la resolució del Servei Territorial d'Arquitectura i Habitatge de data 19 de gener de 1999 que donà origen a aquest procediment, és procedent l'estimació del recurs i la revocació de la resolució de data 3 de juny de 1999.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'altra legislació de general i pertinent aplicació, de conformitat amb la proposta de resolució de la Divisió de Promoció Privada, resolc:
  
Estimar el recurs d'alçada formulat pel senyor Alejandro Villalba Salvo, en nom i representació de Construcciones Villalba Salvo, SL, contra la resolució del Servei Territorial d'Arquitectura i Habitatge de València, de data 19 de gener de 1999, que queda revocada.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des del dia següent a la seua notificació, d'acord amb els articles 10.1 a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que puga exercir qualsevol altre recurs que estime oportú.
  
València, 4 de novembre de 1999.- El director general d'Arquitectura i Habitatge: José María García Zarco.»